แวะมาหาอาหารยามเช้า-สาย ทานง่ายๆ เหมาะมากแบบมาหลายคน ..รายการเยอะเลือกกันตามสบายแบบไม่ต้องเกรงใจกัน 4  ดาว

ร้านนี้มาตามแผนที่ในวงในค่ะ การจอดรถหน้าร้านจอดได้ 4-5 คัน เต็มจอดในวัดได้ค่ะ ร้านนี้เปิดตั้งแต่ 8 โมง - ก็มาจัดขนมจีนกันแต่เช้าเลย 

ร้านนี้เน้นขายหนมจีนหลายหลายแบบแฟนตาซี มีการคิดราคาตามจานๆไป  ทั้งน้ำยา ขนมจีน ก็มีให้เลือกเป็นจานๆ สไตล์ก็ขายทุกอย่างเป็นเซ็ตๆ ห่อพลาสติดไว้ดูสะอาดสะอ้านดี   

วิธีการสั่ง เดินไปเลือกน้ำยา เขาจะตักให้มาเป็นถ้วยเล็กๆ เดินไปตักผัก (ทานเหลือคิดเพิ่ม) แล้ว เขาจะหยิบน้ำกับเข่งขนมจีนมาให้ แต่ถ้าคนเยอะ คงเดินไปหยิบมาเองได้เลย ...สะดวกดี

น้ำยา (15-20 B) น้ำยา น้ำยาใต้ น้ำยาป่า แกงเขียวหวาน น้ำพริก  น้ำเงียว  ยังมีขาไก่ใส่เพิ่มหากชอบ  รสชาติรวมๆแล้วทานได้ง่ายๆ อาจไม่รสเด็ดจนติดใจในรสชาติ แต่ความหลากหลายกับรูปแบบ ทำให้เจริญอาหารดีมาก 

เส้นขนมจีน จัดว่าเป็นแบบ หนา นุ่ม  แถมยังมีแบบเป็นสีสัน เพิ่มความน่ากิน รับลูกค้านักท่องเที่ยวได้เป็นอย่างดี

คุณภาพผักสด ทำดูสะอาด นำผ้ามาคลุม กันสิ่งแปลกปลอม 

ขนมหวาน- มีหลายตัวเลือก กล้วยบวด ฟัดทองบวด ถั่วดำ-ข้าวเหนียว  ข้าวเหนียวทุเรียน

โดยรวมชอบในความหลากหลายค้ะ  ดูสะอาดสะอ้าน ส่วนรสชาติพอดีๆแบบกลางๆ เป็นร้านที่น่าแวะมาทานอะไรแบบเร็วๆกับเพื่อนฝูงที่ต้องการตัวเลือก

